དེ་བཞིན་ཏུ་མདོ་སྨད་ཆོས་འབྱུང་དང་ཨ་མདོའི་ཆོས་འབྱུང་།མཁར་ནག་ཆོས་འབྱུང་སོགས་ལས་ད་ལྟ་བྱམས་པ་འབུམ་གླིང་ཀྱང་ཀོང་ཙེ་འཕྲུལ་རྒྱལ་གྱིས་བཞེངས་པར་བཤད་པ་ལྟར་ན།མདོ་གཟེར་མིག་ཏུ་བསྟན་པའི་རྒྱ་ཀོང་ཙེ་འཕྲུལ་རྒྱལ་གྱིས་བཞེངས་པའི་གསས་ཁང་དཀར་ནག་བཀྲ་གསལ་ཡང་ཡུལ་དེར་ཡོད་པར་ར་སྤྲོད་བྱ་ཐུབ།སྟོན་པ་རྒྱ་ཡུལ་དུ་ཕེབས་ནས་ཀོང་ཙེའི་སྲས་མོ་རྒྱ་བཟའ་འཕྲུལ་ལྕམ་ཁབ་ཏུ་བཞེས་པའི་སྲས་རྒྱ་ཚ་འཕྲུལ་བུ་ཆུང་སྐུ་འཁྲུངས་ཞེས་པའང་ཀན་སུའུ་ཉིན་ཞྰ་ཕྱོགས་སུ་ཡིན་དགོས་པར་འདྲ།རི་ཆུའི་མདོ་སོགས་ལས།རྒྱ་ཡི་མེས་པོ་ཧང་དྷེ་ཟེར་བའང་ཁུ་ནུ་རི་བོ་ནས་བྱུང་ཚུལ་གཏམ་རྒྱུད་མཚར་ལ་རིང་བ་དུ་མ་མཐོང་དུ་ཡོད།